M6P
M6P ir Lietuvas uzņēmuma NanoAvionics pavadonis, kas paredzēts lietu interneta radio tehnoloģiju pārbaudei kosmosā. Pavadonis orbītā tika palaists 2019. gada 1. aprīlī. Reizē ar to kosmosā devās otrs NanoAvionics pavadonis Blue Walker 1. M6P pamatā ir NanoAvionics izstrādātā pavadoņu platforma M6P, kas veidota CubeSat 6U formā. Kosmiskajā aparātā uzstādītas divu uzņēmumu derīgās kravas: SpaceWorks Orbital lietu interneta radio tehnoloģija, lai demonstrētu datu sūtīšanu no zemes uz kosmosu; šī tehnoloģija tiks izmantota mazcenas lietu interneta arhitektūrā biznesa piedāvājumam Blink Astro; Lacuna Space aparatūra (derīgās kravas nosaukums LacunaSat 1) LoRaWAN signālu uztveršanai no lietu interneta ierīcēm uz zemes, izmantojot uzņēmuma mākoņbāzēto pakalpojumu Lacuna Network.